news: لاہور (ڈیلی پاکستان آن لائن) دنیا بھر میں ٹیکسی سروس فراہم کرنے والی کمپنی اوبر نے اوبر ایلیویٹ کے نام سے اڑنے والی گاڑیاں بنانے کا فیصلہ کیا ہے جوکہ ایمرجسنی کے وقت ایمبولینس کا کام دیں گی اوبر کے مشرق وسطیٰ اور افریقہ کے ریجنل منیجر انتھونی لاروکس کا کہنا ہے کہ یہ اڑنے والی گاڑیاں پاکستان میں بھی چلائی جائیں گی اوبر کی جانب سے ایسی کاریں تیار کرنے کی کوشش کی جارہی ہے جو ایمرجسنی کے وقت ایمبولینس جیسا کام کریں گی اور جن کیلئے کسی رن وے کی ضرورت نہ پڑے گی بلکہ یہ ایک ہی جانب کھڑے کھڑے افق پر بلند ہوجائیں اور اسی طرح ان کی لینڈنگ ہوجائے انکا مزید کہنا تھا کہ اوبر کمپنی ڈرائیور کے بغیر ٹیکسی تیار کرنے میں مصروف ہے جہو کہ مخصوص نقشے کے تحت چلیں گی اوبر کے مشرق وسطیٰ اور افریقہ کے ریجنل منیجر انتھونی لاروکس نے اپنے ایکسپریس ٹربیون کو دیے گئے اپنے ایک انٹرویو میں کہا کہ ان کی کمپنی ڈرائیور کے بغیر ٹیکسی تیار کرنے میں لگی ہوئی ہے لیکن اس سے بھی پہلے پاکستان میں فلائنگ ایمبولینس متعارف کرادی جائے گی جب ان سے اس حوالے سے سوال پوچھا گیا کہ آخر پاکستان کو ہی ایمرجسنی کے وقت ایمبولینس کا کام دینے والی کاروں کے ٹیسٹ کیلئے کیوں منتخب کیا گیا ہے تو انہوں نے کہا کہ پاکستان نے اوبر کی سروس کو کسی بھی دوسرے ملک سے زیادہ جلدی پذیرائی بخشی پاکستان کے 50 شہروں میں اوبر کی سروس کام کر رہی ہے اور اب کمپنی بہت جلد پاکستان میں فری فوڈ ڈلیوری سروس جسکا نام اوبر ایٹس ہے بھی شروع کرنے والی ہے انتھونی لاروکس نے بتایا کہ پاکستان میں اس وقت اوبر کے 5000 ڈرائیور کام کر رہے ہیں جبکہ عالمی مارکیٹ میں کمپنی کے شیئرز بڑھنے کے باوجود پاکستان کمپنی کیلئے نقصان دہ ثابت ہوا ہے
  